Streda, 7. december 2022
Zamračené 0,3 °C
Mimoriadne správy
- Prezident Zelenskyj sa v Charkovskej oblasti fotil s vojakmi a navštívil zdravotníkov
- Káčer sa na rokovaní so šéfmi diplomacie V4 zhodol na podpore Moldavska financovaného z Vyšehradského fondu
- Rusi spustili masívne útoky na Ukrajinu, chcú rozdrviť jej vojenský potenciál
- Maďarsko vetovalo balík pomoci Ukrajine, odkladá sa aj ich trest
- Na ruskom letisku v Kurskej oblasti vypukol požiar, podľa gubernátora malo ísť o útok dronom
V Chersonskej oblasti budú veľké boje, obyvateľov preto vyzývajú na evakuáciu. Nečakajte, apeluje Vereščuková
Webnoviny 9. júl 2022 44
9.7.2022 (Webnoviny.sk) - Ukrajinská vicepremiérka Iryna Vereščuková v piatok vyzvala obyvateľov okupovanej časti Chersonskej oblasti na juhu Ukrajiny na evakuáciu.
Ostať v danej oblasti je nebezpečné
"Vyzývam vás na evakuáciu čo najskôr, všetkými prostriedkami. Nečakajte," povedala podpredsedníčka vlády. Varovala, že ruskí vojaci by mohli miestnych obyvateľov používať ako živé štíty a zostávanie v okupovaných okresoch Záporožskej a Chersonskej oblasti je podľa nej nebezpečné.
"Ľudia musia hľadať príležitosť na odchod," vyhlásila Vereščuková, podľa ktorej ukrajinské ozbrojené sily vytlačia okupantov a v oblasti budú veľké boje. Informuje o tom portál cnn.com.
Do Záporožia prišlo takmer 40-tisíc ľudí
Šéf vojenskej správy Záporožskej oblasti Oleksandr Staruch uviedol, že minulý mesiac sa do mesta Záporožia evakuovalo takmer 40-tisíc ľudí. Podľa jeho slov zhruba 30-tisíc ľudí prišlo z niektorých častí Záporožskej oblasti, približne 6-tisíc ľudí z Chersonskej oblasti a zhruba 1 700 ľudí z mesta Mariupoľ v Doneckej oblasti.
Zobraziť fotogalériu k článku:
Vojna na Ukrajine (fotografie)
Viac k témam: Evakuácia, rusko-ukrajinský konflikt, vojenská invázia
Zdroj: Webnoviny.sk - V Chersonskej oblasti budú veľké boje, obyvateľov preto vyzývajú na evakuáciu. Nečakajte, apeluje Vereščuková © SITA Všetky práva vyhradené.
Populárne články
Neymar trénoval a cíti sa dobre, mohol by hrať v osemfinále. Telles a Jesus si už nezahrajú Nedeľa, 19:20
Európsky prieskum ukázal, čo môže pomôcť pri potláčaní škodlivého správania ľudí. Ako hlasovali Slováci? Pondelok, 9:57
Copyright © SITA Slovenská tlačová agentúra a.s. Všetky práva vyhradené. SITA Slovenská tlačová agentúra a. s. si vyhradzuje právo udeľovať súhlas na rozmnožovanie, šírenie a na verejný prenos tohto článku a jeho častí.